ICorolla sedan enokuthile okuhlukile isithelekile eMzansiINTATHELI YEZEZIMOTO | March 13, 2020KUNGAKAPHELI sikhathi esingakanani iqalile ukudayisa iToyota Corolla Quest entsha esuselwe kwiCorolla endala, iCorolla entsha isithelekile eNingizimu Afrika. Le Corolla ehlukile ngendlela ebukeka ngayo kunendala bathi ithe thuthu ngokuba ntofontofo emgwaqweni. Ihlukene ngezinhlobo ezimbili okuyiXR ephezulu bese kuba neXS.Izinhlobo zamaCorolla ezikhona emakethe zihlukene kathathu njengoba kukhona iHatch, iQuest edle ngokushibha neCorolla sedan.I-XR ifika namaBi-LED headlights ane-Auto High-Beam, Smart Entry, amarimu angu-18 inch alloy, izihlalo ezinesikhumba nendwangu, isiteringi esinama-paddle shifters, Blind Spot Monitor, Adaptive Cruise Control futhi iyabika uma iphuma emzileni.I-XS yona ifika namaLED headlights, idunyiswa ngebhathini, cruise control, auto climate control, ikhamera eveza ingemuva, multi-information display, amabhathini esiteringini, Apple CarPlay/Android Auto, ama-airbag ayisikhombisa, vehicle stability control neHill Assist Control.Ngaphakathi iCorolla sedan ine-multimedia system yakamuva ene-Apple CarPlay ne-Android AutoIsikhulu sezokumaketha kwaToyota uGlenn Crompton sithe njenge-hatch, yakhelwe phezu kwesisekelo esibizwa ngeTNGA (Toyota New Global) Architecture platform.Lokhu kuyenza ibe nenjini enamandla futhi eyongayo, ishintshe indlela ebukeka ngayo, ibambelele futhi ibe ntofontofo emgwaqweni.I-XR ifika nenjini engu-2.0 litre kaphethroli enamandla angu-125 kW ne-torque engu200 Nm. Itholakala ngo-gearbox oyi six-speed manual okanye ozishintshayo oyi-10 speed CVT. Ngo-100km iCVT, bathi idla amalitha angu-6.0 kaphethroli kuthi eshintshwayo yona idle angu-6.5 ngo-100km.I-XS yona inenjini engu-1.8 litre enamandla angu-104kW. Ifika kuphela ngo-gearbox oyiCVT.I-TOYOTA COROLLA: AmananiCorolla 1.8 XS CVT R372 700Corolla 2.0 XR manual R412 300Corolla 2.0 XR CVT R425 200
